પરંતુ નવલકથાનો ઘટ ઘડવા માટે બીજી બેચાર સત્યઘટના તેમજ જીવંત પત્રો મારે શોધી કાઢવા પડ્યાં.લીઝા મને જુનાગઢના મેળામાં મળી ગઈ. સાધ્વી બનેલી અને ગુજરાતી બોલાતી એ વિદેશી યુવતીના મૂળ ગુજરાતમાં છે એ જાણ્યા પછી તો ફ્લક વધુ વિસ્તાર પામ્યું. ‘ભેદભરમ’ ના નાયક વિવેક સન્યાસીની અટક એક લેખક મિત્ર શામું સન્યાસીની ઉપાડી, પરંતુ વિવેક સંન્યાસી પિતાની વાત બીજી એક સત્યઘટનાને આધારે ઘડી છે.સુરેખાદેવીના મોટર અકસ્માતની વાત એક મિત્રના પત્નીના જીવલેણ મોટર-અકસ્માતના આધારે ઘડી છે.